Source: https://www.zakonypreludi.sk/zz/2005-214
Timestamp: 2020-01-28 23:00:51+00:00

Document:
214/2005 Z. z. Oznámenie Ministerstva hospodárstva Slovenskej republiky o vydaní výnosu, ktorým sa mení a dopĺňa vý... | Pôvodný predpis
214/2005 Z. z.
Oznámenie č. 214/2005 Z. z.Oznámenie Ministerstva hospodárstva Slovenskej republiky o vydaní výnosu, ktorým sa mení a dopĺňa výnos Ministerstva hospodárstva Slovenskej republiky z 27. marca 2002 č. 2/2002 na vykonanie zákona č. 163/2001 Z. z. o chemických látkach a chemických prípravkoch
Čiastka 93/2005
Platnosť od 25.05.2005
Výnos nadobúda účinnosť 1. júla 2005 okrem príloh č. 1 a 5, ktoré nadobúdajú účinnosť 31. októbra 2005.
Pôvodný predpis 25.05.2005
Ministerstvo hospodárstva Slovenskej republiky vydalo podľa § 3 ods. 4, § 6 ods. 7, § 8 ods. 10, § 23 ods. 4, § 24 ods. 8, § 25 ods. 7 a 9 a § 26 ods. 12 zákona č. 163/2001 Z. z. o chemických látkach a chemických prípravkoch v znení neskorších predpisov
výnos zo 4. mája 2005 č. 2/2005, ktorým sa mení a dopĺňa výnos Ministerstva hospodárstva Slovenskej republiky z 27. marca 2002 č. 2/2002 na vykonanie zákona č. 163/2001 Z. z. o chemických látkach a chemických prípravkoch (oznámenie č. 384/2002 Z. z.).
Výnosom sa ustanovujú podrobnosti o nebezpečných chemických látkach s predpísanou klasifikáciou, označením a vymedzením koncentračných limitov (príloha č. 1),
o metódach na určenie fyzikálno-chemických vlastností chemických látok, o metódach na určenie ich toxikologických vlastností a o metódach na určenie ich ekotoxikologických vlastností (príloha č. 5),
o všeobecných požiadavkách na klasifikáciu a označovanie nebezpečných chemických látok a nebezpečných chemických prípravkov, podrobnosti o požiadavkách na balenie nebezpečných chemických látok a nebezpečných chemických prípravkov a podrobnosti o požiadavkách na označenie špecifického rizika a označenie na bezpečné používanie chemických látok a chemických prípravkov, ktorých objem obalu neprevyšuje 125 ml (príloha č. 6),
o dokumentácii s dodatkovými údajmi I. stupňa alebo II. stupňa pre nové chemické látky (príloha č. 8) a
o klasifikácii, balení a označovaní nebezpečných chemických prípravkov (príloha č. 10).
Týmto výnosom sa zrušuje výnos Ministerstva hospodárstva Slovenskej republiky č. 3/2004 (oznámenie č. 709/2004 Z. z.).
Týmto výnosom sa do právneho poriadku Slovenskej republiky transponujú smernice:
1. Smernica Komisie 2004/73/ES z 29. apríla 2004, ktorou sa technickému pokroku po dvadsiaty deviatykrát prispôsobuje smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (Ú. v. EÚ L 152, 30. 4. 2004).
2. Smernica Európskeho parlamentu a Rady č. 1999/45/ES z 31. mája 1999 o aproximácii zákonov, iných predpisov a administratívnych opatrení členských štátov o klasifikácii, balení a označovaní nebezpečných prípravkov (Ú. v. ES L 200, 30. 7. 1999).
3. Smernica Rady 2004/66/ES z 26. apríla 2004, ktorou sa z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska upravujú smernice Európskeho parlamentu a Rady 1999/45/ES, 2002/83/ES, 2003/37/ES a 2003/59/ES a smernice Rady 77/388/EHS, 91/414/EHS, 96/26/ES, 2003/48/ES a 2003/49/ES v oblastiach voľného pohybu tovaru, slobody poskytovania služieb, poľnohospodárstva, dopravnej politiky a daní (Ú. v. EÚ L 168, 1. 5. 2004).
Výnos je uverejnený vo Vestníku Ministerstva hospodárstva Slovenskej republiky č. 2/2005 a možno doň nazrieť na Ministerstve hospodárstva Slovenskej republiky a v elektronickej forme na internetovej stránke www.economy.gov.sk.

References: § 3
 § 6
 § 8
 § 23
 § 24
 § 25
 § 26